Ganyarul

Ganyarul (en castellano Gañarul) ye un lugar deshabitau situau en l'actual termin municipal d'Agón, en a comarca d'o Campo de Borcha, en a provincia de Zaragoza, Aragón.

 Toponimia 
O toponimo Ganyarul ye d'orichen desconoixiu. Ha teniu diferent nombres: Gaynnalur en 1243, Ganyallur en 1317, Gainnallur en 1429, Gaynnalur en 1562, Ganyarul dende 1562 dica l'actualidat. A sola cosa que se puede concluyir ye que bi ha habiu una metatesi d'alviolars l y r, Juan Antonio Frago Gracia: Toponimia del Campo de Borja. Estudio lexicológico. Institución Fernando el Católico, p. 108. por o que a forma orichinal teneba una terminación pareixida a Gallur.

 Historia 
A primera noticia d'o puesto data d'o sieglo XIII, cuan o suyo propietario Sancho d'Antillón pleiteya con Magallón por cuestions de mugas.


Dende finals d'o sieglo XIV dica o XVIII perteneixió a la familia d'os Cerdán de Magallón. A meyaus d'o XVIII amaneixen como propietarios os Bea, que procedents de Vera de Moncayo s'asentoron en Ganyarul.  Manuel Gracia Rivas:Diccionario Biografico de personas relacionadas con los 24 municipios del antiguo Partido Judicial de Borja, tomo I. Centro de Estudios Borjanos, ISBN 84-933153-5-4, p. 185 En 1965 feneixió sin descendencia a zaguera sinyora de Ganyarul donya Mercedes Bea. Ella donó Ganyarul a la Companyía de Chesús que manimenos no acceptó a donación. Dende alavez principia a suya decadencia y abandono.

En 1992, dimpués d'unas plevidas torrencials, un vecin de Magallón clamau Javier Pellicer trobó en a redolada lo clamau Bronce d'Agón, un texto d'a epoca de l'Imperio Romano referiu a las ordinacions en o regano entre Gallur y Mallén.

 Demografía 

 Evolución demografica  Catálogo de pueblos y municipios de Aragón. Estadística de población y nomenclaturas toponímicas entre 1900 y 2004, Gubierno d'Aragón, 2005, ISBN 84-7753-366-0, p.219 1900  1910  1920  1930  1940  1950  1960  1970  1981  1991  2001  2006  2010 2014 55  51  31  36  25  20  22  0  0  0  0  0  0 0

 Puestos d'intrés 
Encara quedan restas d'o palacio d'o sinyor antimás de una carrasca centenaria en o suyo chardín. Ista carrasca tien una altaria de 15 m, 1 metro de diametro de tronco y 3,1 metros de perimetro.  Campo de Borja. Red Natural de Aragón. Ed. Prames, 2009, p. 57
alt=Carrasca de Ganyarul|miniaturadeimagen|Carrasca de Ganyarul y a casa d'o sinyor d'o lugar
alt=Carrasca de Ganyarul|miniaturadeimagen|Carrasca de Ganyarul

Atro molimento interesant ye a ermita de Ganyarul, a on que yera enronada a reina mora de Ganyarul.

Tot o lugar ye vuedo y se troba en un proceso de ruina progresiva y inexorable.

 Referencias 

Categoría:Despoblaus d'a provincia de Zaragoza
Categoría:Lugars d'Agón
Categoría:Localidaz d'a diocesi de Tarazona en o Campo de Borcha